stanford-oval/wikipedia huggingface dataset:
พระสุพรรณกัลยา
สถานที่เกี่ยวกับพระองค์

พระอนุสาวรีย์พระสุพรรณกัลยาณี ณ ค่ายสมเด็จพระนเรศวรมหาราช (กองทัพภาคที่ 3) อำเภอเมือง จังหวัดพิษณุโลก
พระบรมรูปสมเด็จพระนเรศวรมหาราช และพระรูปพระสุพรรณกัลยา ณ ศาลสมเด็จพระนเรศวรมหาราช โรงเรียนพิษณุโลกพิทยาคม อำเภอเมือง จังหวัดพิษณุโลก
พระบรมรูปพระสุพรรณกัลยา สมเด็จพระนเรศวรมหาราช และสมเด็จพระเอกาทศรถ ณ วัดลาดสิงห์ ตำบลบ้านสระ อำเภอสามชุก จังหวัดสุพรรณบุรี
พระรูป ณ พระตำหนักสมเด็จพระนเรศวรมหาราช วัดดอนเจดีย์ อำเภอดอนเจดีย์ จังหวัดสุพรรณบุรี
พระเจดีย์ ณ วัดบ้านน้ำฮู อำเภอปาย จังหวัดแม่ฮ่องสอน ที่เชื่อกันว่าสมเด็จพระนเรศวรมหาราชทรงสร้างถวายพระสุพรรณกัลยา และภายในพระเจดีย์ ได้บรรจุเส้นพระเกษาของพระสุพรรณกัลยาไว้ด้วย
พระอุโบสถ วัดวรเชตุเทพบำรุง จังหวัดพระนครศรีอยุธยา
ในวัฒนธรรมสมัยนิยม

มีนักแสดงผู้รับบท พระสุพรรณกัลยา ได้แก่
รัชนู บุญชูดวง จากละครเรื่อง สมเด็จพระนเรศวรมหาราช (2530)
วรัทยา นิลคูหา จากละครเรื่อง กษัตริยา (2546)
เกรซ มหาดำรงค์กุล จากภาพยนตร์เรื่อง ตำนานสมเด็จพระนเรศวรมหาราช (2550 - 2558)
พชรณมน นนทภา จากละครเรื่อง ตำนานสมเด็จพระนเรศวรมหาราช เดอะซีรีส์ (2560 - 2562)
เฌอปราง อารีย์กุล จากละครเรื่อง จอมใจอโยธยา (2568)
สิงห์ล่าสิงห์

| สิงห์ล่าสิงห์ |
| --- | --- |

กำกับ: เนรมิต
เขียนบท: ก้อง อินทรกำจร (บทประพันธ์)
อำนวยการสร้าง: นำดี วิตตะ
นักแสดงนำ: มิตร ชัยบัญชา  เพชรา เชาวราษฎร์  สมบัติ เมทะนี  ทักษิณ แจ่มผล  ปรียา รุ่งเรือง  อภิญญา วีระขจร  อดินันท์ สิงห์หิรัญ  เชาว์ แคล่วคล่อง  ชาห์ณี ยอดชัย  ไสล พูนชัย  สุคนธ์ คิ้วเหลี่ยม  สาหัส บุญหลง  ชาลี อินทรวิจิตร  สมพงษ์ พงษ์มิตร  เสน่ห์ โกมารชุน  มีศักดิ์ นาครัตน์  ทองฮะ วงศ์รักไทย
กำกับภาพ: วิจารณ์ ภักดีวิจิตร
บริษัทผู้สร้าง: พจนาภิรมย์ภาพยนตร์  
วันฉาย: 15 ตุลาคม พ.ศ. 2507
ประเทศ: ไทย
ภาษา: ไทย
ข้อมูลจากฐานข้อมูลภาพยนตร์ไทย
สิงห์ล่าสิงห์ เป็นภาพยนตร์ไทย ถ่ายทำด้วยฟิล์ม 16 มม. พากย์สด สร้างจากบทประพันธ์ของ ก้อง อินทรกำจร กำกับโดย เนรมิต นำแสดงโดย มิตร ชัยบัญชา, เพชรา เชาวราษฎร์, สมบัติ เมทะนี, ทักษิณ แจ่มผล, ปรียา รุ่งเรือง, อภิญญา วีระขจร, เชาว์ แคล่วคล่อง ออกฉายเมื่อ 15 ตุลาคม พ.ศ. 2507 ที่โรงภาพยนตร์เฉลิมกรุง
ถือเป็นภาพยนตร์เรื่องแรกที่ สมบัติ เมทะนี แสดงประกบกับ มิตร ชัยบัญชา โดยบทของ 2 พระเอกมีบทบาทไล่เลี่ยกัน เรื่องนี้ เพชรา เล่นเป็นฝาแฝด
ในปี พ.ศ. 2522 นำดี วิตตะ ได้นำเรื่อง สิงห์ล่าสิงห์ มาสร้างและกำกับเองเป็นครั้งที่สอง ถ่ายทำด้วยฟิล์ม 35 มม. เสียงในฟิล์ม กำกับโดย นำดี วิตตะ นำแสดงโดย สมบัติ เมทะนี, กรุง ศรีวิไล, เนาวรัตน์ ยุกตะนันท์, ดวงชีวัน โกมลเสน, เกชา เปลี่ยนวิถี ออกฉายเมื่อ 29 ธันวาคม พ.ศ. 2522
เป็นที่น่าเสียดายว่าฟิล์มภาพยนตร์เรื่อง สิงห์ล่าสิงห์ ฉบับปี พ.ศ. 2507 ชุดสุดท้ายถูกเผาจากฝีมือของบริการฉายหนังเนื่องจากความน้อยเนื้อต่ำใจที่ฉายภาพยนตร์ 16 มม. แล้วไม่มีใครดูส่วนลูกไปโรงเรียนถูกเพื่อนล้อว่าพ่อฉายหนังเก่า
เนื้อเรื่อง

อินทรเดช เดินทางกลับบ้านหลังจากที่พ่อของเขาถูกฆ่า แต่ถูกคนร้ายซุ่มทำร้ายระหว่างทางแต่รอดมาได้ และได้รู้จักกับ แตงอ่อน ต่อมาทราบว่า หมู่บ้าน นางหงส์ตกอยู่ใต้อิทธิพลของ ลำเนาว์
อินทรเดชกลับมาตามล่าคนที่ฆ่าพ่อ ได้รับความช่วยเหลือจาก เกรียง, ยโส,แขม ต่อมาเขาได้พบกับมือปืนที่ฆ่าพ่อของ อินทรเดช ชื่อ กัลป์ และเป็นคนรักของ ลำเนาว์ ต่อมาเกิดการหักเหลี่ยมขึ้นระหว่าง กัลป์กับอินทรเดช ทั้งการหาความจริงของสาเหตุในการตายของพ่อ และการช่วงชิงคนรักกัน
นักแสดงหลัก

| ภาพยนตร์ | อินทรเดช | กัลป์ | แตงอ่อน | ลำเนาว์ |
| --- | --- | --- | --- | --- |
| พ.ศ. 2507 | สมบัติ เมทะนี | มิตร ชัยบัญชา | เพชรา เชาวราษฎร์ | ปรียา รุ่งเรือง |
| พ.ศ. 2522 | กรุง ศรีวิไล | สมบัติ เมทะนี | เนาวรัตน์ ยุกตะนันท์ | ดวงชีวัน โกมลเสน |
ดอกแก้ว

| ดอกแก้ว |
| --- | --- |
กำกับ: ครูเนรมิต
ผู้ช่วยผู้กำกับ: ส.อาสนจินดา
เขียนบท: ส.อาสนจินดา
อำนวยการสร้าง: พะเยาว์ ภักดีวิจิตร
นักแสดงนำ: ไชยา สุริยัน เพชรา เชาวราษฎร์ ทักษิณ แจ่มผล
กำกับภาพ: วิจารณ์ ภักดีวิจิตร
เพลงประกอบ: ดอกแก้ว – สุเทพ วงศ์กำแหง
บริษัทผู้สร้าง: พิษณุภาพยนตร์  
ผู้จัดจำหน่าย: กุหลาบทิพย์ภาพยนตร์
วันฉาย: 2 มีนาคม พ.ศ. 2505  โรงภาพยนตร์เอ็มไพร์
ดอกแก้ว เป็นภาพยนตร์ไทยแนวโรแมนติก ดราม่า ที่สร้างจากบทละครวิทยุของส. อาสนจินดา สร้างโดย พิษณุภาพยนตร์ เข้าฉายครั้งแรกเมื่อวันที่ 2 มีนาคม พ.ศ. 2505 ที่โรงภาพยนตร์เอ็มไพร์ ปากคลองตลาด จากการกำกับของครูเนรมิต (อำนวย กลัสนิมิ) นำแสดงโดย ไชยา สุริยัน แสดงเป็น ราชันย์, เพชรา เชาวราษฎร์ แสดงเป็น ดอกแก้ว และทักษิณ แจ่มผล แสดงเป็น ไม้ ปัจจุบันเหลือกากฟิล์มในสภาพไม่สมบูรณ์ความยาวประมาณ 13 นาที
จากนั้นจึงได้มีการนำนวนิยายเรื่องนี้มาสร้างใหม่อีก 3 ครั้งคือครั้งที่ 2 เมื่อปี 2523 ในรูปแบบภาพยนตร์ สร้างโดย บางกอกการภาพยนตร์ จากการกำกับของ เผด็จ ภักดีวิจิตร นำแสดงโดย วิฑูรย์ กรุณา แสดงเป็น ราชันย์, สุพรรษา เนื่องภิรมย์ แสดงเป็น ดอกแก้ว และสรพงศ์ ชาตรี แสดงเป็น ไม้
ครั้งที่ 3 เมื่อปี 2539 ในรูปแบบละครโทรทัศน์สร้างโดยดาราวิดีโอ ออกอากาศทางช่อง 7 จากการกำกับของมานพ สัมมาบัติ นำแสดงโดย บี๋–สวิช เพชรวิเศษศิริ แสดงเป็น ราชันย์, กบ–สุวนันท์ คงยิ่ง แสดงเป็น ดอกแก้ว และติ๊ก–ฉัตรมงคล บำเพ็ญ แสดงเป็น ไม้
และครั้งที่ 4 เมื่อปี 2554 ในรูปแบบละครโทรทัศน์สร้างโดยพอดีคำ ออกอากาศทางช่อง 7 เช่นเดียวกัน จากการกำกับของสยาม น่วมเศรษฐี นำแสดงโดย วิน–ธาวิน เยาวพลกุล แสดงเป็น ราชันย์, ใหม่–ดาวิกา โฮร์เน่ แสดงเป็น ดอกแก้ว และซัน–พิชยดนย์ พึ่งพันธ์ แสดงเป็น ไม้
รายชื่อนักแสดง

| ตัวละคร | ภาพยนตร์ปี 2505 | ภาพยนตร์ปี 2523 | ละครโทรทัศน์ปี 2539 | ละครโทรทัศน์ปี 2554 |
| --- | --- | --- | --- | --- |
| ราชันย์ | ไชยา สุริยัน | วิฑูรย์ กรุณา | สวิช เพชรวิเศษศิริ | ธาวิน เยาวพลกุล |
| ดอกแก้ว | เพชรา เชาวราษฎร์ | สุพรรษา เนื่องภิรมย์ | สุวนันท์ คงยิ่ง | ดาวิกา โฮร์เน่ |
| ไม้ | ทักษิณ แจ่มผล | สรพงศ์ ชาตรี | ฉัตรมงคล บำเพ็ญ | พิชยดนย์ พึ่งพันธ์ |
| วันชัย | อดุลย์ ดุลยรัตน์ | สมภพ เบญจาธิกุล | ศตวรรษ ดุลยวิจิตร | นพพล พิทักษ์โล่พานิช |
| กิ่ง | วิไลวรรณ วัฒนพานิช | มยุรฉัตร เหมือนประสิทธิเวช | กัญญารัตน์ จิรรัชชกิจ | เปรมสินี รัตนโสภา |
| เม่น เคราแดง | เชาว์ แคล่วคล่อง | มานพ อัศวเทพ | เอกพันธ์ บันลือฤทธิ์ | วินัย ไกรบุตร |
| เจ้าพระยาวงษานุวัติ | สมควร กระจ่างศาสตร์ | สมชาย สามิภักดิ์ | พร้อมพงษ์ นพฤทธิ์ | เคลลี่ ธนะพัฒน์ |
| นางช้อย | ศรินทิพย์ ศิริวรรณ | เปียทิพย์ คุ้มวงศ์ | อัจฉรา ทองเทพ | อุษณีย์ วัฒฐานะ |
| หลวงมนูกิจธรรม | เมืองเริง ปัทมินทร์ | สอาด เปี่ยมพงษ์สานต์ | ธานินทร์ ทัพมงคล | สุรวุฑ ไหมกัน |
| ชไมพร | สุนันท์ อมาตยกุล | เพ็ญพร ไพฑูรย์ | ศิขรินธาร พลายเถื่อน | ชวัลกร วรรธนพิสิฐกุล |
| รุ่งลักษมี | น้ำเงิน บุญหนัก | พัชรินทร์ วัชโรบล | สุวัจนี ไชยมุสิก | มาติกา อรรถกรศิริโพธิ์ |
| พรานวาด | อดินันท์ สิงห์หิรัญ | – | ทองขาว ภัทรโชคชัย | ธันญ์ ธนากร |
| หมื่นท้าวกำแหง | วิชิต ไวงาน | – | ปิยะ ตระกูลราษฎร์ | ศตวรรษ ดุลยวิจิตร |
| ร้อยตำรวจโทกำแหง | ชาลี อินทรวิจิตร | ฉัตร มงคลชัย | เอก โอรี | จตุรวิทย์ คชน่วม |
สมิงบ้านไร่

| สมิงบ้านไร่ |
| --- | --- |

กำกับ: พันคำ
เขียนบท: ป.พิมล (บทประพันธ์)
นักแสดงนำ: มิตร ชัยบัญชา   เพชรา เชาวราษฎร์   อดุลย์ ดุลยรัตน์   ประจวบ ฤกษ์ยามดี   พันคำ   บุศรา นฤมิตร   ฤทธี นฤบาล   วิไลวรรณ วัฒนพานิช   อัมพิกา ดาราวรรณ   ชาว์ แคล่วคล่อง   พูลสวัสดิ์ ธีมากร   สุคนธ์ คิ้วเหลี่ยม   เทียว ธารา   ชาณีย์ ยอดชัย   แป๊ะอ้วน
ผู้จัดจำหน่าย: บูรพาศิลปภาพยนตร์
วันฉาย: 13 มีนาคม พ.ศ. 2507    ที่โรงภาพยนตร์คาเธ่ย์
ประเทศ: ไทย
ภาษา: ไทย
ข้อมูลจากฐานข้อมูลภาพยนตร์ไทย
สมิงบ้านไร่ เป็นภาพยนตร์ไทย บทประพันธ์ของ ป.พิมล กำกับการแสดงโดย พันคำ  เข้าฉายเมื่อวันที่ 13 มีนาคม พ.ศ. 2507 ฉายครั้งแรกที่โรงภาพยนตร์คาเธ่ย์ ในระบบถ่ายทำฟิล์ม 16 มม. นำแสดงโดย มิตร ชัยบัญชา, เพชรา เชาวราษฎร์, ประจวบ ฤกษ์ยามดี , บุศรา นฤมิตร, อดุลย์ ดุลยรัตน์, พันคำ, วิไลวรรณ วัฒนพานิช, เชาว์ แคล่วคล่อง, ฤทธิ์ นฤบาล, สุคนธ์ คิ้วเหลี่ยม, ชาณีย์ ยอดชัย และ นางงามจากจังหวัดนครนายก อัมพิกา ดาราวรรณ
สมิงบ้านไร่ ได้นำกลับมาทำใหม่ในปี พ.ศ. 2522 โดย พรชัย สิริรัตน์ปัญญา นำแสดงโดย สมบัติ เมทะนี, ปิยะมาศ โมนยะกุล, ลักษณ์ อภิชาติ, สมจินต์ ธรรมทัต, เทพ โพธิ์งาม, อาทิตย์ ชัยทัศน์, โฉมฉาย ฉัตรวิไล และ ปี พ.ศ. 2546 นำกลับมาเป็นละครโทรทัศน์ ใน ช่อง 3 นำแสดงโดย ศุภกรณ์ กิจสุวรรณ, กุลณัฐ ปรียะวัฒน์, ชาติชาย งามสรรพ์, เกริก ชิลเลอร์, วิจารณ์ พลฤทธิ์, สันติสุข พรหมศิริ ออกอากาศทุกวันจันทร์ - ศุกร์ เวลา 18.35 น.
เนื้อเรื่องฉบับปี พ.ศ. 2507

ณ ร้านอาหารแห่งหนึ่งที่ ตำบลบ้านไร่ เจ้าของร้านอาหารถูกลูกน้องของ โมกขศักดิ์ (พันคำ) เจ้าพ่อบ้านไร่ซึ่งเป็นเจ้าของโรงงานน้ำตาลที่นำโดย เดช (จุ๋มจิ๋ม ศรทอง) เล่นงานเพราะขัดคำสั่งของ โมกขศักดิ์ ที่ห้ามปลูกพืชชนิดอื่นนอกจากอ้อย บังเอิญ สมัย บ้านดอน (ประจวบ ฤกษ์ยามดี) ชายหนุ่มลึกลับเดินทางผ่านมาจึงได้เข้าช่วยเหลือ จนได้เจอกับ น้ำผึ้ง (บุศรา นฤมิตร) ลูกสาวเจ้าของร้าน และได้มีเรื่องชกต่อยกับ เดชและลูกน้อง แต่พลาดท่าถูกเดชเอาไม้ลอบตีจากด้านหลังจนสลบ ขณะที่ลูกน้องของเดชกำลังจะเอามีดแทงกะซวกท้องของ สมัย โชคดีที่ สมิง บ้านไร่ (มิตร ชัยบัญชา) ซึ่งเป็นคู่อริกับ โมกขศักดิ์ เข้ามาช่วยไว้ทันด้วยการยิงปืนใส่จนมีดหลุดกระเด็นจากมือลูกน้องของเดช และยิงปืนขู่จนเดชและลูกน้องล่าถอยไปและได้พา สมัย กลับไปรักษาตัวที่บ้าน
ที่ไร่ของสมิง สมัย ที่ฟื้นจากการถูกตีได้ออกมาพูดคุยกับ สมิง จนได้รู้ว่า โมกขศักดิ์ กำลังหาทางเล่นงาน สมิง แต่มีบางอย่างค้ำใจ โมกขศักดิ์ อยู่คือ สมิง เป็นคนรักของ นกเขียว (เพชรา เชาวราษฎร์) ลูกสาวคนเดียวของ โมกขศักดิ์ แต่ก็ทำให้ สมิง หนักใจเช่นกันคือถ้าตนเองแต่งงานกับ นกเขียว ก็จะทำให้ชาวไร่ได้รับความเดือดร้อนมากขึ้น
ณ บ้านของ โมกขศักดิ์ นกเขียว ขอเงิน 100 บาทจากพ่อจะไปซื้อ แป้งผัดหน้า ที่ตลาดบ้านไร่โดยขี่มอเตอร์ไซค์คันใหม่ที่ ลุงอ้วน พี่เลี้ยงของ นกเขียว เช็ดเสร็จเรียบร้อยแล้ว แต่ก่อนจะออกไป นกเขียว ได้เจอกับ เสือ (เชาว์ แคล่วคล่อง) มือขวาคนสนิทของ โมกขศักดิ์ ที่แอบรัก นกเขียว พยายามเข้ามาจีบโดยการขอติดรถไปด้วยแต่ นกเขียว ไม่เล่นด้วยแถมด่ากลับว่า ไม่ต้องการถังขยะพ่วงท้าย ซึ่ง ลุงอ้วน ที่ไม่ชอบ เสือ อยู่แล้วก็ได้เข้ามาซ้ำเติมเช่นกัน ซึ่ง เสือ ก็ได้เข้ามาฟ้อง โมกขศักดิ์ ที่นั่งดื่มเครื่องดื่มอยู่ริมสระว่ายน้ำเรื่องของ ลุงอ้วน โดย โมกขศักดิ์ ก็ได้บอกกับ เสือ ว่าอย่าไปถือสา จากนั้นจึงได้พูดถึงเรื่องงานที่ได้สั่งให้ เสือ ไปทำ ซึ่ง เสือ บอกว่าเรียบร้อยและได้พูดถึง สมิง ที่คอยขัดขวาง โดย โมกขศักดิ์ ต้องการกำจัด สมิง ด้าน เสือ จึงได้ถาม โมกขศักดิ์ ว่าเมื่อไหร่จะให้ตัวเองไปเก็บ สมิง หรือเกรงใจ นกเขียว ซึ่ง โมกขศักดิ์ ได้บอกกับ เสือ ว่า ถึงจะเป็นลูกในไส้แต่ถ้ายังติดต่อกับ สมิง อยู่ก็จะจัดการด้วยมือของตัวเอง
นักแสดงหลัก

| 0 | 1 | 2 | 3 |
| --- | --- | --- | --- |
| รูปแบบการนำเสนอ | ภาพยนตร์ พ.ศ. 2507 | ภาพยนตร์ พ.ศ. 2522 | ละครโทรทัศน์ ช่อง 3 พ.ศ. 2546 |
| 'สมิง บ้านไร่' | มิตร ชัยบัญชา | สมบัติ เมทะนี | ศุภกรณ์ กิจสุวรรณ |
| นกเขียว | เพชรา เชาวราษฎร์ | ปิยะมาศ โมนยะกุล | กุลณัฐ ปรียะวัฒน์ |
| สมัย บ้านดอน | ประจวบ ฤกษ์ยามดี | ลักษณ์ อภิชาติ | ชาติชาย งามสรรพ์ |
| สมร บ้านด่าน | ฤทธี นฤบาล | อาทิตย์ ชัยทัศน์ | วิจารณ์ พลฤทธิ์ |
| สมาน บ้านนา | อดุลย์ ดุลยรัตน์ | เทพ โพธิ์งาม | เกริก ชิลเลอร์ |
| สะกา บ้านดอย |  |  | อรรถพล เทศทะวงศ์ |
| โมกขศักดิ์ | พันคำ | สมจินต์ ธรรมทัต | สันติสุข พรหมศิริ |
| หนูดี | - | ด.ญ.กัญญาลักษณ์ บำรุงรักษ์ | ด.ญ.ณัฐนิชา เชิดชูบุพการี |
| หนูนา | - | ด.ญ.มารยาท คำนึงเนตร | ด.ญ.สุชาดา เช็คลีย์ |
| หนูมีน | - | - | ด.ญ.ปนัดดา สาระผล |
| จ้อน | ด.ช.อนงค์ ริชช์ | ด.ช.อัชวินท์ สุพันธ์ | ด.ช.ศิลปิน อยู่หน้า |
| ปลาแดง |  |  | ธิติยา นพพงษากิจ |
เขมสรณ์ หนูขาว

| เขมสรณ์ หนูขาว |
| --- | --- |
เกิด: เขมสรณ์ หนูขาว 7 มิถุนายน พ.ศ. 2522 (45 ปี) จังหวัดนครศรีธรรมราช ประเทศไทย
ชื่ออื่น: มิลค์ เขมสรณ์
อาชีพ: นักแสดง ผู้ประกาศข่าว พิธีกร นักอาชญาวิทยา
ปีปฏิบัติงาน: พ.ศ. 2535 - ปัจจุบัน
ตัวแทน: ช่อง 5 (2551 - 2557) TNN 24 (2552-2555) ไทยรัฐทีวี (2557 - ปัจจุบัน)   อิสระ (2567 - ปัจจุบัน)
คู่สมรส: ปิยทัต เหมทัต (2564-ปัจจุบัน)
อาชีพแสดง
ผลงานเด่น: ปู - ภาพยนตร์เรื่อง เสียดาย (2537)
รางวัล
เมขลา: สาขา มณีเมขลาดีเด่น  พ.ศ. 2555 (พิธีกรข่าวการบ้านการเมืองดีเด่นยอดนิยม)
นาฏราช: สาขา ผู้ประกาศข่าวหญิงยอดเยี่ยม  พ.ศ. 2560 และ 2566
 
เขมสรณ์ หนูขาว (เกิด 7 มิถุนายน พ.ศ. 2522) ชื่อเล่น มิลค์ เป็นผู้ประกาศข่าว, พิธีกร, และนักอาชญาวิทยาหญิงชาวไทย เธอเป็นอดีตนักแสดง มีชื่อเสียงจากภาพยนตร์เรื่อง เสียดาย ในบท ปู จากการกำกับของหม่อมเจ้าชาตรีเฉลิม ยุคล ในปี พ.ศ. 2537
ประวัติ

เขมสรณ์มีชื่อเล่นว่า มิลค์ แปลว่า นม เพราะตอนเล็ก ๆ กินนมเก่ง และมีชื่อเป็นภาษาอาหรับว่า โซฟียะห์ เกิดเมื่อวันที่ 7 มิถุนายน พ.ศ. 2522 ณ จังหวัดนครศรีธรรมราช เป็นลูกคนโตในจำนวน 3 คน ของนายสวัสดิ์ และนางมาเรียม หนูขาว เธอสมรสกับปิยทัต เหมทัต เมื่อ พ.ศ. 2564
เข้าสู่วงการครั้งแรกเมื่ออายุ 12-13 ปี จากการถ่ายโฆษณา จนกระทั่งได้มีบทบาทการแสดงครั้งแรก จากภาพยนตร์เรื่อง ท่านขุนน้อยน้อย แห่งสยาม ในปี พ.ศ. 2536 จากนั้นได้มีชื่อเสียงโดยรับบทนำจากภาพยนตร์เรื่อง เสียดาย จากการกำกับของหม่อมเจ้าชาตรีเฉลิม ยุคล ในปี พ.ศ. 2537 จากนั้นก็ได้มีผลงานการแสดงเข้ามาอีกต่อเนื่อง โดยจะรับบทเป็นตัวประกอบทั้งภาพยนตร์และละครโทรทัศน์ เช่นเรื่อง ไม้ดัด ทางช่อง 7 คู่กับ มาฬิศร์  เชยโสภณ เป็นต้น
การศึกษาจบปริญญาตรีจากคณะนิติศาสตร์ มหาวิทยาลัยกรุงเทพ ปริญญาโทสาขากฎหมายระหว่างประเทศ จากมหาวิทยาลัยลอนดอน เมโทรโปลิแทน ประเทศอังกฤษ และกลับมาทำงานเป็นผู้ประกาศข่าวทางช่อง TNN ของยูบีซี โดยรับหน้าที่เป็นผู้ประกาศข่าวเพียงอย่างเดียว ก่อนจะย้ายไปที่ช่อง 5 โดยเริ่มจากการเป็นพิธีกรในรายการ สยามเช้านี้ เริ่มในต้นปี พ.ศ. 2551 ซึ่งทำหน้าที่ทั้งผู้ประกาศข่าวและนักข่าวภาคสนามด้วย
ปัจจุบันจบการศึกษาในระดับปริญญาเอก คณะรัฐศาสตร์ สาขาอาชญาวิทยาและงานยุติธรรม ที่จุฬาลงกรณ์มหาวิทยาลัย และรายงานข่าวทาง ไทยรัฐทีวี
การศึกษา

ระดับมัธยมศึกษา :  โรงเรียนปานะพันธุ์วิทยาในพระบรมราชูปถัมภ์
ระดับปริญญาตรี : คณะนิติศาสตร์ มหาวิทยาลัยกรุงเทพ รุ่น 35 / ปีที่สำเร็จการศึกษา 2544
ระดับปริญญาโท :  มหาวิทยาลัยลอนดอน เมโทรโปลิแทน (London Metropolitan University) ประเทศอังกฤษ สหราชอาณาจักร สาขากฎหมายระหว่างประเทศ (International Law)
ระดับปริญญาเอก : คณะรัฐศาสตร์ จุฬาลงกรณ์มหาวิทยาลัย สาขาอาชญาวิทยาและงานยุติธรรม
ผลงาน > ละครโทรทัศน์

ละคร เคหาสน์ดาว (2535) ช่อง 5
ละคร รุ่น 1 ตึก 5 หน้าเดิน (2537) ช่อง 7
ละคร พลอยพราวแสง (2537) ช่อง 3
ละคร สามผู้ยุ่งเหยิง (2537) ช่อง 9
ละคร คือความรัก (ร้อยรสบทละคร) (2538) ช่อง 3
ละคร ไม้ดัด (2539) ช่อง 7
ละคร เก็บใจไว้เพื่อรัก (2540) ช่อง 3
ละคร ลูกสาวเจ้าพ่อ (2541) ช่อง 3
ละคร คนึงหา 240 วันไม่ทันห้ามใจ (2541) ช่อง 3
ละคร กัลปังหา (2541) ช่อง 3
ละคร ตะวันลับฟ้า (2542) ช่อง 3
ละคร ตามรอยรัก (2542) ช่อง 7 รับเชิญ
ละคร น้ำตาลใกล้มด (2542) ช่อง 7
ละคร สาวน้อยประแป้ง (2542) ช่อง 3
ละคร เจ้าสาวของอานนท์ (2542) ช่อง 5 รับบท สิรี สุทธากุล
ละคร ตี๋ใหญ่ (2542) ช่อง 3
ละคร ปริศนา (2543) ช่อง 7
ละคร มนต์จันทรา (2543) ช่อง 3
ละคร ฉันไม่รอวันนั้น (2544) ช่อง 3
ละคร อาจารย์โกย (2544) ช่อง 3
ละคร ฉันชื่อไศลา รับบท อรชร (2544) ช่อง 7
ละคร แผลเก่า (2545) ช่อง 3
ละคร เสื้อสีฝุ่น (2545) ช่อง 3
ละคร รักในรอยแค้น (2545) ช่อง 5
ละคร มนต์รักส้มตำ (2545) ช่อง 5
ละคร เทพีเจ้าสังเวียน (2545) ช่อง 7
ละคร เจ้าสัวสยาม (2545) ช่อง 5
ละคร หนี้แค้นแสนรัก (2545)  ช่อง 3
ละคร พุทธานุภาพ (2546) ช่อง 3
ละคร สายโลหิต (2546) ช่อง 3
ละคร คู่กรรม (2547) ช่อง3
ละคร คู่กรรม 2 (2547) ช่อง 3
ผลงาน > ภาพยนตร์

• ภาพยนตร์ สุริโยไท
ภาพยนตร์ สมองกลคนอัจฉริยะ
ภาพยนตร์ ตุ๊ ต๊ะ ต๋อม แต๋ม สุภาพบุรุษตัว ต.
ภาพยนตร์ เสียดาย
ภาพยนตร์ กว่าจะได้เผาผี(Seven Days in Coffin)
ผลงาน > โฆษณา

Clearasil มอยซ์เจอร์ไรเซอร์
ผลงาน > มิวสิควีดิโอ

เพลง คำถามเดิม ของ แอม เสาวลักษณ์ ลีละบุตร (2536)
เพลง ก็เรารักกันไม่ใช่หรือ ของ แอม เสาวลักษณ์ ลีละบุตร (2537)
ผลงาน > ผู้ประกาศข่าว

ปัจจุบัน
ผู้ประกาศข่าวรายการ ไทยรัฐนิวส์โชว์
คู่กับ ภาคภูมิ พันธุ์สถิตย์
วันจันทร์ - วันอาทิตย์ 19.00 น. ทาง ไทยรัฐทีวี
อดีต
ผู้ประกาศข่าวทาง ช่อง TNN ทางยูบีซี
ผู้ประกาศข่าวทาง รายการ สยามเช้านี้ ทาง ช่อง 5
ผู้ประกาศข่าว รายการ จับประเด็นข่าวร้อน ทาง ช่อง 5
ผู้ประกาศข่าวภาคค่ำ ทาง ช่อง 5
ผู้ประกาศข่าวรายการ ข่าวห้า หน้าหนึ่ง ทาง ช่อง 5
ผู้ประกาศข่าวรายการเช้าข่าวชัดโซเชียล ทาง ไทยรัฐทีวี
ผลงาน > พิธีกร

ปัจจุบัน
Zaab Today ทุกวันจันทร์ - ศุกร์ เวลา 14.05 - 15.00 น. ทาง ช่อง 9 เอ็มคอต เอชดี ร่วมกับ เบญจพล เชยอรุณ และธัณย์สิตา สุวัชราธนากิตติ์
Crime Machine (ไขรหัสอาชญากรรม) ทางช่องยูทูบ Thairath Online Original Ep.1
อดีต
5 STATION ทุกวันศุกร์ เวลา 11.00 - 11.30 น. ทางช่อง 5
DRIVE IT EASY "สนุกขับ สนุกรู้" ทุกวันอาทิตย์ เวลา 12.55 - 13.00 น. ทาง ไทยรัฐทีวี
รางวัลที่ได้รับ

รางวัลเมขลา ครั้งที่ 26 ประจำปี พ.ศ. 2555 (ประเภทมณีเมขลาดีเด่น) สาขาพิธีกรข่าวการบ้านการเมืองดีเด่นยอดนิยม จากรายการ "ข่าว 5 หน้า 1" (ช่อง 5)
รางวัลผู้รายงานข่าวดีเด่นหญิง จากงานรางวัลพิฆเนศวร ครั้งที่ 1 ประจำปี 2555
รางวัลผู้ประกาศข่าวดีเด่นหญิง จากงานรางวัลพิฆเนศวร ครั้งที่ 2 ประจำปี 2556
รางวัลผู้ประกาศข่าวหญิงยอดเยี่ยม จากงานรางวัลนาฏราช ครั้งที่ 9 ประจำปี 2560
รายการหมู่ระบบทศนิยมดิวอี้

การจัดหมู่ระบบทศนิยมดิวอี้เป็นระบบการจำแนกห้องสมุดประกอบด้วย 10 หมวดใหญ่ (class) แต่ละหมวดใหญ่แบ่งเป็นสิบหมวดย่อย (division) แต่ละหมวดย่อยมีสิบหมู่ย่อย (section) ตัวอย่างเช่น หมวดใหญ่ 600 ("เทคโนโลยี") มีหมวดย่อย 630 ("เกษตรกรรมและเทคโนโลยีที่เกี่ยวข้อง") ซึ่งมีหมู่ย่อย 636 ("การเลี้ยงสัตว์") ในทางปฏิบัติ มีทั้งหมด 99 จาก 100 หมวดย่อยและ 908 จาก 1000 หมู่ย่อย เนื่องจากบางส่วนเลิกใช้แล้วหรือยังไม่กำหนด.
หมวดใหญ่ 500 – วิทยาศาสตร์

500 วิทยาศาสตร์
500 วิทยาศาสตร์ธรรมชาติและคณิตศาสตร์
501 ปรัชญาและทฤษฎี
502 ปกิณกนิพนธ์
503 พจนานุกรม สารานุกรม คำในบริบท
504 ไม่กำหนดหรือเลิกใช้แล้ว
505 สิ่งพิมพ์เผยแพร่เรียง
506 องค์การและการจัดการ
507 การศึกษา การวิจัย หัวข้อที่เกี่ยวข้อง
508 ประวัติศาสตร์ธรรมชาติ
509 ประวัติศาสตร์ การจัดการภูมิศาสตร์ ชีวประวัติ
510 คณิตศาสตร์
510 คณิตศาสตร์
511 หลักการทั่วไปของคณิตศาสตร์
512 พีชคณิต
513 เลขคณิต
514 ทอพอโลยี
515 การวิเคราะห์
516 เรขาคณิต
517 ไม่กำหนดหรือเลิกใช้แล้ว
518 การวิเคราะห์จำนวน
519 ความน่าจะเป็นและคณิตศาสตร์ประยุกต์
520 ดาราศาสตร์
520 ดาราศาสตร์และวิทยาศาสตร์ที่เกี่ยวข้อง
521 กลศาสตร์ท้องฟ้า
522 เทคนิค กระบวนงาน แอพพาราตัส อุปกรณ์ วัสดุ
523 วัตถุท้องฟ้าและปรากฏการณ์จำเพาะ
524 ไม่กำหนดหรือเลิกใช้แล้ว
525 โลก (ภูมิศาสตร์ดาราศาสตร์)
526 ภูมิศาสตร์คณิตศาสตร์
527 การนำทางท้องฟ้า
528 ปฏิทินดาราศาสตร์
529 วิทยาการลำดับเวลา
530 ฟิสิกส์
530 ฟิสิกส์
531 กลศาสตร์ดั้งเดิม
532 กลศาสตร์ของไหล
533 นิวแมติก (กลศาสตร์แก๊ส)
534 เสียงและการสั่นที่เกี่ยวข้อง
535 แสงและรังสีที่เกี่ยวข้อง
536 ความร้อน
537 ไฟฟ้าและอิเล็กทรอนิกส์
538 วิชาแม่เหล็ก
539 ฟิสิกส์สมัยใหม่
540 เคมี
540 เคมีและวิทยาศาสตร์ที่เกี่ยวข้อง
541 เคมีกายภาพ
542 เทคนิค กระบวนงาน แอพพาราตัส อุปกรณ์ วัสดุ
543 เคมีวิเคราะห์
544 เลิกใช้แล้ว–เดิมคือ การวิเคราะห์เชิงคณภาพ
545 เลิกใช้แล้ว–เดิมคือ การวิเคราะห์เชิงปริมาณ
546 เคมีอนินทรีย์
547 เคมีอินทรีย์
548 ผลิกศาสตร์
549 วิทยาแร่
550 โลกศาสตร์และธรณีวิทยา
550 โลกศาสตร์
551 ธรณีวิทยา อุทกวิทยา อุตุนิยมวิทยา
552 ศิลาวิทยา
553 ธรณีวิทยาเศรษฐกิจ
554 โลกศาสตร์ยุโรป
555 โลกศาสตร์เอเชีย
556 โลกศาสตร์แอฟริกา
557 โลกศาสตร์อเมริกาเหนือ
558 โลกศาสตร์อเมริกาใต้
559 โลกศาสตร์ออสตราเลเซีย หมู่เกาะมหาสมุทรแปซิฟิก หมู่เกาะมหาสมุทรแอตแลนติก หมู่เกาะอาร์กติก แอนตาร์กติกา โลกนอกโลก
560 ซากดึกดำบรรพ์และสิ่งมีชีวิตก่อนประวัติศาสตร์
560 บรรพชีวินวิทยา
561 บรรพพฤกษศาสตร์; จุลินทรีย์ดึกดำบรรพ์
562 สัตว์ไม่มีกระดูกสันหลังดึกดำบรรพ์
563 สัตว์ไม่มีกระดูกสันหลังในทะเลและชายฝั่งดึกดำบรรพ์จิปาถะ
564 มอลลัสกาและมอลลัสคอยเดียดึกดำบรรพ์
565 อาร์โธรโพดาดึกดำบรรพ์
566 คอร์ดาตาดึกดำบรรพ์
567 สัตว์ไม่มีกระดูกสันหลังเลือดเย็นดึกดำบรรพ์
568 สัตว์ปีก (นก) ดึกดำบรรพ์
569 สัตว์เลี้ยงลูกด้วยนมดึกดำบรรพ์
570 ชีววิทยา
570 ชีววิทยา
571 สรีรวิทยาและเรื่องที่เกี่ยวข้อง
572 ชีวเคมี
573 ระบบสรีรวิทยาจำเพาะในสัตว์ มิญชวิทยาและสรีรวิทยาเฉพาะที่ในสัตว์
574 ไม่กำหนดหรือเลิกใช้แล้ว
575 ส่วนและระบบสรีรวิทยาจำเพาะในพืช
576 พันธุศาสตร์และวิวัฒนาการ
577 นิเวศวิทยา
578 ประวัติศาสตร์ธรรมชาติของอินทรีย์และเรื่องที่เกี่ยวข้อง
579 ประวัติศาสตร์ธรรมชาติของจุลินทรีย์ เห็ดรา สาหร่าย
580 พืช
580 พืช
581 หัวข้อจำเพาะในประวัติศาสตร์ธรรมชาติของพืชจำเพาะ
582 พืชซึ่งขึ้นชื่อว่ามีลักษณะเฉพาะของพืชจำเพาะและดอก
583 พืชใบเลี้ยงคู่
584 พืชใบเลี้ยงเดี่ยว
585 พืชเมล็ดเปลือย
586 พืชไร้เมล็ด
587 ไม้ใบจำพวกผักกูด
588 ไบรโอไฟต์
589 เลิกใช้แล้ว–เดิมคือ วิชาการป่าไม้
590 สัตว์ (สัตววิทยา)
590 สัตว์
591 หัวข้อจำเพาะในประวัติศาสตร์ธรรมชาติของสัตว์
592 สัตว์ไม่มีกระดูกสันหลัง
593 สัตว์ไม่มีกระดูกสันหลังในทะเลและชายฝั่งจิปาถะ
594 มอลลัสกาและมอลลัสคอยเดีย
595 อาร์โธรโพดา
596 คอร์ดาตา
597 สัตว์ไม่มีกระดูกสันหลังเลือดเย็น
598 สัตว์ปีก (นก)
599 สัตว์เลี้ยงลูกด้วยนม
ดูเพิ่ม

ระบบห้องสมุดรัฐสภา
แหล่งข้อมูลอื่น

OCLC Website
Complete list of Dewey Decimal classes(oclc.org, archival)
Original Dewey classification
หนึ่งนุช

| หนึ่งนุช |
| --- | --- |
กำกับ: ส. เนาวราช
เขียนบท: บุษยมาส
อำนวยการสร้าง: บันลือ อุตสาหจิต
นักแสดงนำ: สมบัติ เมทะนี พิศมัย วิไลศักดิ์ ภาวนา ชนะจิต
ถ่ายภาพ: วิเชียร วีระโชติ
เพลงประกอบ: หนึ่งนุช – สุเทพ วงศ์กำแหง เจ้าพระยา – ดิอิมพอสซิเบิ้ล เริงสายชล – ดิอิมพอสซิเบิ้ล ลำนำรัก – ดิอิมพอสซิเบิ้ล ล่องวารี – ดิอิมพอสซิเบิ้ล รักเขาทำไม – มีศักดิ์ นาครัตน์ คะนึงรัก – สุเทพ วงศ์กำแหง เรือน้อย – สุเทพ วงศ์กำแหง–จินตนา สุขสถิตย์ สวนผัก – ภาวนา–อรสา–คณะสามศักดิ์ แก้วตาแม่ – พิศมัย วิไลศักดิ์ คะนึงรัก – สมบัติ เมทะนี
บริษัทผู้สร้าง: ศรีสยามภาพยนตร์  
วันฉาย: 9 เมษายน พ.ศ. 2514
ประเทศ: ไทย
ภาษา: ไทย
หนึ่งนุช เป็นภาพยนตร์ไทยขนาด 35 มม. พากย์เสียงในฟิล์ม ปี 2514 สร้างโดย ศรีสยามภาพยนตร์ จากการกำกับของส. เนาวราช นำแสดงโดยสมบัติ เมทะนี รับบท ศรราม และพิศมัย วิไลศักดิ์ ร่วมด้วย ภาวนา ชนะจิต, สุพรรณ บูรณะพิมพ์, ชุมพร เทพพิทักษ์, คณะสามศักดิ์ และวงดนตรีสตริงคอมโบชื่อดังในยุคนั้นอย่าง ดิอิมพอสซิเบิ้ล เข้าฉายครั้งแรกเมื่อวันที่ 9 เมษายน 2514 ที่โรงภาพยนตร์ศาลาเฉลิมไทย ปัจจุบันภาพยนตร์เรื่องนี้ยังตามหาฟิล์มต้นฉบับหรือแม้แต่กากฟิล์มยังไม่พบ จึงเหลือแต่แผ่นเสียงเพลงประกอบภาพยนตร์และนิตยสารดาราที่เกี่ยวข้องกับภาพยนตร์เรื่องนี้
นักแสดง

| ตัวละคร | นักแสดง |
| --- | --- |
ศรราม: สมบัติ เมทะนี
รินฤดี นฤชา: พิศมัย วิไลศักดิ์
นิรชรา: ภาวนา ชนะจิต
คุณนงนาถ: สุพรรณ บูรณะพิมพ์
นที: อดุลย์  ดุลยรัตน์
เกร็ด

สำหรับชื่อ ศรราม ที่เป็นชื่อของพระเอกในเรื่อง หนึ่งนุช ชุมพร เทพพิทักษ์ ซึ่งได้แสดงในภาพยนตร์เรื่องนี้ด้วยได้นำไปตั้งเป็นชื่อของลูกชายที่ต่อมาได้เป็นพระเอก นักร้อง ชื่อดังระดับดาวค้างฟ้าของเมืองไทยคือ หนุ่ม ศรราม เทพพิทักษ์
สิงห์รถบรรทุก

| สิงห์รถบรรทุก |
| --- | --- |
ประเภท: ละครโทรทัศน์
สร้างโดย: บริษัท ป๊าสั่งย่าสอน จำกัด
เขียนโดย: บทประพันธ์ : เพชร สถาบัน บทโทรทัศน์ : ภูเขา
กำกับโดย: นิรัตติศัย กัลย์จาฤก, สพัฌ วิไชยเมธา (สุทธิพร เมธา)
แสดงนำ: ชนะพล สัตยา อานัส ฬาพานิช กวิตา รอดเกิด ปุณยาพร พูลพิพัฒน์
ภาษาต้นฉบับ: ภาษาไทย
จำนวนตอน: 15 ตอน
การผลิต
ผู้อำนวยการสร้าง: นิรัตติศัย กัลย์จาฤก
สถานที่ถ่ายทำ:  ประเทศไทย
ความยาวตอน: 130 นาที/ตอน
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 5 มิถุนายน พ.ศ. 2558 – 5 กรกฎาคม พ.ศ. 2558
สิงห์รถบรรทุก เป็นภาพยนตร์ไทยที่สร้างขึ้นครั้งแรกเมื่อปี พ.ศ. 2520 โดยสร้างจากบทประพันธ์ของ เพชร สถาบัน ถ่ายทำด้วยฟิล์ม 35 มม. พากย์เสียงในฟิล์ม นำแสดงโดย สมบัติ เมทะนี , มยุรา ธนะบุตร จนกระทั่งปี พ.ศ. 2558 บริษัท ป๊าสั่งย่าสอน จำกัด ได้นำเรื่องนี้มาสร้างในรูปแบบละครโทรทัศน์ ทางช่อง 7 และได้ ภูเขา เป็นผู้ดัดแปลงเป็นบทโทรทัศน์ นำแสดงโดย ชนะพล สัตยา , กวิตา รอดเกิด และนักแสดงอีกคับคั่ง กำกับการแสดงโดย นิรัตติศัย กัลย์จาฤก และ สพัฌ วิไชยเมธา (สุทธิพร เมธา) ผลิตโดย บริษัท ป๊าสั่งย่าสอน จำกัด ออกอากาศทุกวันศุกร์-เสาร์-อาทิตย์ เวลา 20.20 น. - 22.30 น. ทางสถานีโทรทัศน์สีกองทัพบกช่อง 7
นักแสดง

| ตัวละคร | นำแสดงโดย |
| --- | --- |
สถานี่ออกอากาศ: ช่อง 7
บทประพันธ์: เพชร สถาบัน
บทโทรทัศน์: ภูเขา
สร้างโดย: ป๊าสั่งย่าสอน จำกัด
กำกับการแสดง: สพัฌ วิไชยเมธา (สุทธิพร เมธา)
สีหราช มรกต: ชนะพล สัตยา
ชาญ บ้านสั้น: อานัส ฬาพานิช
สายสุนีย์: กวิตา รอดเกิด
มุกดา: ปุณยาพร พูลพิพัฒน์
พรหมบุญ: อนุวัฒน์ นิวาตวงศ์
แก้วการเวก: กิตติวงศ์ โพธิ์ปี
หวานสวาท: ชัชฎาภรณ์ ธนันทา
เสือเล็ก: ปราบต์ปฎล สุวรรณบาง
ปลัดฉกาจ: จาตุรงค์ โกลิมาศ
พระอาจารย์เป๋อตาทิพย์: อรุณ ภาวิไล
เสี่ยเกษม: อนุสรณ์ เดชะปัญญา
ทิดคำอ้าย: กษาปณ์ จำปาดิบ
เพลงประกอบละคร

ยาชูกำลัง(ใจ) ขับร้องโดย พลากร ปั้นบำรุงสุข
ลมสุดท้ายที่หายใจ ขับร้องโดย แด๊กซ์ ร็อคไรเดอร์
แหล่งข้อมูลอื่น

http://www.manager.co.th/Drama/ViewNews.aspx?NewsID=9580000062003%5Bลิงก์เสีย%5D
สิงห์รถบรรทุก ที่สยามโซน
ลมหนาว (ภาพยนตร์)

ระวังสับสนกับ ลมหนาว (เพลง)
สำหรับความหมายอื่น ดูที่ ลมหนาว
| ลมหนาว |
| --- | --- |
กำกับ: พันคำ
เขียนบท: ส.อาสนจินดา (บทภาพยนตร์)   รพีพร (บทประพันธ์)
อำนวยการสร้าง: ชรินทร์ นันทนาคร
นักแสดงนำ: มิตร ชัยบัญชา   เพชรา เชาวราษฎร์   อรัญญา นามวงศ์
บริษัทผู้สร้าง: นันทนาครภาพยนตร์  
ผู้จัดจำหน่าย: วัชรภาพยนตร์
วันฉาย: 19 มีนาคม พ.ศ. 2509   ศาลาเฉลิมกรุง
ประเทศ:  ไทย
ภาษา:  ไทย
ลมหนาว เป็นภาพยนตร์ไทยจาก นันทนาครภาพยนตร์ โดย ชรินทร์ นันทนาคร ซึ่งสร้างจากบทประพันธ์ของรพีพร หรือสุวัฒน์ วรดิลก นักเขียนชื่อดังกำกับการแสดงโดยพันคำ นักแสดงและผู้กำกับชื่อดัง ถ่ายทำด้วยฟิล์ม 16 มม. พากย์สด (ในฉากเพลงถ่ายทำด้วยฟิล์ม 35 มม. เสียงในฟิล์ม) ออกฉายครั้งแรกเมื่อวันที่ 19 มีนาคม พ.ศ. 2509 ที่ศาลาเฉลิมกรุง นำแสดงโดยมิตร ชัยบัญชา เพชรา เชาวราษฎร์ และผลงานการแสดงเรื่องแรกของ อรัญญา นามวงศ์ รองนางสาวไทยประจำปี พ.ศ. 2507 ในฐานะนักแสดงรับเชิญ
ภาพยนตร์เรื่องลมหนาวได้รับพระมหากรุณาธิคุณอย่างหาที่สุดมิได้จากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้พระราชทานเพลงพระราชนิพนธ์ถึง 9 เพลงมาประกอบภาพยนตร์เรื่องนี้โดยมีเพลงพระราชนิพนธ์ลมหนาว เป็นเพลงเอกนอกจากนี้ยังมีเพลงใหม่ที่ได้นำมาประกอบภาพยนตร์เรื่องนี้คือเพลงสดุดีมหาราชา จากปลายปากกาของครูชาลี อินทรวิจิตร ครูสุรัฐ พุกกะเวส และครูสมาน กาญจนะผลิน ซึ่งกลายเป็นเพลงที่ใช้ขับร้องถวายพระพรในโอกาสเฉลิมพระชนมพรรษาตลอดรัชสมัย
นักแสดง

มิตร ชัยบัญชา
เพชรา เชาวราษฎร์
ส.อาสนจินดา
ทักษิณ แจ่มผล
ดอกดิน กัญญามาลย์
อดุลย์ ดุลยรัตน์
มาลี เวชประเสริฐ
ชูศรี มีสมมนต์
ปรียา รุ่งเรือง
ล้อต๊อก
ชรินทร์ นันทนาคร
อรัญญา นามวงศ์
เสน่ห์ โกมารชุน